4. การประกอบธุรกิจในแต่ละสายผลิตภัณฑ์

4.1 ลักษณะของผลิตภัณฑ์

บริษัทแบ่งการดำเนินธุรกิจออกเป็น 3 ประเภทหลัก ได้แก่ (1) ธุรกิจพัฒนาอสังหาริมทรัพย์ (2)
ธุรกิจโรงแรม การบริหารจัดการอสังหาริมทรัพย์ และการให้บริการ และ (3)
งานบริหารโครงการ

ธุรกิจ 1: ธุรกิจพัฒนาอสังหาริมทรัพย์

โครงการธนาซิตี้ ถ. บางนา-ตราด กม.14

โครงการธนาซิตี้ ตั้งอยู่บนถนนบางนา-ตราด กม.14 ซึ่งดำเนินการโดยบริษัท
จากที่ตั้งโครงการสามารถเดินทางสะดวกด้วยเส้นทางถนนบางนา-ตราดหรือทางด่วนยกระดับ
ไปเชื่อมต่อยังถนนอ่อนนุช มอเตอร์เวย์ กรุงเทพฯ-ชลบุรี
อีกทั้งโครงการยังอยู่ใกล้สิ่งอำนวยความสะดวกต่างๆ อาทิเช่น ห้างสรรพสินค้าเซ็นทรัลซิตี้ บางนา
มหาวิทยาลัยเกริก มหาวิทยาลัยอัสสัมชัญ สถาบันเทคโนโลยีพระจอมเกล้าคุณทหารลาดกระบัง
โรงพยาบาล สนามบินสุวรรณภูมิ และจุด Airport Link
สำหรับการเดินทางเข้าเมืองโดยรถไฟฟ้าได้ในอนาคต

โครงการมีพื้นที่รวมทั้งสิ้นกว่า 1,600 ไร่ เป็นโครงการขนาดใหญ่พร้อมด้วยสาธารณูปโภคครบครัน
มีระบบป้องกันน้ำท่วม ท่ามกลางสิ่งแวดล้อมที่ดีจากธรรมชาติของต้นไม้รายรอบโครงการ
นอกจากนี้เพื่อสุขภาพ ผู้อยู่อาศัยสามารถสมัครเป็นสมาชิกสปอร์ตคลับซึ่งมีสนามกีฬากลางแจ้ง ได้แก่
สนามเทนนิส 8 สนาม สระว่ายน้ำขนาดมาตรฐานโอลิมปิค และพื้นที่สนามกีฬาในร่ม ได้แก่
สนามแบตมินตัน สนามบาสเก็ตบอล สนามสคว็อช ห้องสนุกเกอร์ เซาน่า พื้นที่เล่นสำหรับเด็ก
ฟิตเนส และห้องแอโรบิค พร้อมครูฝึกมืออาชีพไว้คอยให้คำแนะนำ อีกทั้งสนามกอล์ฟมาตรฐาน 18
หลุม 72 พาร์ ออกแบบโดยนักกอล์ฟมืออาชีพระดับโลก
และสนามไดร์ฟกอล์ฟภายในพื้นที่ของโครงการ

เนื่องจากโครงการธนาซิตี้เป็นโครงการขนาดใหญ่
สามารถรองรับความต้องการของลูกค้าทุกประเภท บริษัทจึงได้พัฒนาอสังหาริมทรัพย์หลายรูปแบบ
เพื่อตอบสนองกับความต้องการของลูกค้า
และโครงการบางส่วนได้พัฒนาเสร็จและปิดการขายไปเรียบร้อยแล้ว เช่น
โครงการบ้านเดี่ยวเพรสทีจเฮ้าส์ I ซึ่งเป็นบ้านเดี่ยวพร้อมที่ดินขนาด 400 ตารางวาขึ้นไป

ในปัจจุบัน โครงการธนาซิตี้มีโครงการอสังหาริมทรัพย์พร้อมขายเหมาะสำหรับลูกค้าทุกประเภท
ดังต่อไปนี้

บ้านเดี่ยวพร้อมที่ดิน

1. เพรสทีจเฮ้าส์ II

2. เพรสทีจเฮ้าส์ III (ฮาบิแทต)

3. ธนาเพลสกิ่งแก้ว

ทาวน์เฮ้าส์

1. ทาวน์เฮ้าส์ ริมน้ำและริมสวน

2. ทาวน์เฮ้าส์ (ฮาบิแทต)

อาคารชุดพักอาศัย

1. เพรสทีจคอนโดมิเนียม

2. นูเวลคอนโดมิเนียม

3. กิ่งแก้วคอนโดมิเนียม

ที่ดินเปล่าจัดสรร

1. เพรสทีจไพร์มแลนด์ ที่ดินเปล่ารอบสนามกอล์ฟ

2. แคลิฟอร์เนียน

บ้านเดี่ยวพร้อมที่ดิน

+------------------+----------------+----------------+----------------+
| รายละเอียด        | เพรสทีจเฮ้าส์ II  | เพรสทีจเฮ้าส์ III | ธนาเพลสกิ่งแก้ว   |
|                  |                |                |                |
|                  |                | (ฮาบิแทต)       |                |
+------------------+----------------+----------------+----------------+
| ที่ตั้งโครงการ       | ถนนบางนา-ตราด  | ถนนบางนา-ตราด  | ถนนบางนา-ตราด  |
|                  | กม.14          | กม.14          | กม.14          |
+------------------+----------------+----------------+----------------+
| เนื้อที่โครงการ      | 73-0-0 ไร่      | 130-0-0 ไร่     | 101-2-80 ไร่    |
+------------------+----------------+----------------+----------------+
| มูลค่าเงินลงทุนทั้งหมด | 144.4 ล้านบาท   | 242.2 ล้านบาท   | 231.7 ล้านบาท   |
+------------------+----------------+----------------+----------------+
| ม                | 662.2 ล้านบาท   | 844 ล้านบาท     | 439.9 ล้านบาท   |
| ูลค่าขายของโครงการ |                |                |                |
+------------------+----------------+----------------+----------------+
| รายละเอียดโครงการ | บ้านเดี่ยวบนพื้นที่   | บ้านเดี่ยวบนพื้นที่   | บ้านเดี่ยวบนพื้นที่   |
|                  | 200 ตารางวา    |                | 100 ตารางวา    |
|                  | ขึ้นไป           | 100-250        | ขึ้นไป           |
|                  |                | ตารางวา        |                |
+------------------+----------------+----------------+----------------+
| จำนวนหน่วย        | 85 หน่วย        | 288 หน่วย       | 307 หน่วย       |
+------------------+----------------+----------------+----------------+
| ราคาขายต่อหน่วย    | 38,000-42,000  | 38,000-42,000  | 29,000-35,000  |
|                  | บาท/ตารางวา    | บาท/ตารางวา    | บาท/ตารางวา    |
+------------------+----------------+----------------+----------------+
| มูลค่าที่ขายแล้ว      | 315.3 ล้านบาท   | 601.5 ล้านบาท   | 242.8 ล้านบาท   |
+------------------+----------------+----------------+----------------+
| จ                | 42 หน่วย        | 204 หน่วย       | 215 หน่วย       |
| ำนวนที่ทำสัญญาซื้อขาย |                |                |                |
|                  |                |                |                |
| และโอนกรรมสิทธิแล้ว |                |                |                |
+------------------+----------------+----------------+----------------+
| จำนวนคงเหลือ      | 43 หน่วย        | 84 หน่วย        | 92 หน่วย        |
+------------------+----------------+----------------+----------------+

โครงการเพรสทีจเฮ้าส์ I ซึ่งเป็นที่ดินขนาดใหญ่ประมาณ 400 ตาราวาขึ้นไป
ได้ขายหมดไปแล้วและในปัจจุบันโครงการเพรสทีจเฮ้าส์ II เพรสทีจเฮ้าส์ III
และธนาเพลสกิ่งแก้ว ซึ่งเป็นโครงการบ้านเดี่ยวบนที่ดินแปลงขนาดย่อมลงมาประมาณ 50-400
ตารางวา โครงการมีที่ดินหลายขนาดและบ้านหลายรูปแบบที่ตอบสนองความต้องการของลูกค้า

ทาวน์เฮ้าส์

+----------------------+----------------------+-----------------------+
| รายละเอียด            | ทาวน์เฮ้าส์             | ทาวน์เฮ้าส์ (ฮาบิแทต)     |
|                      | ริมน้ำและริมสวน         |                       |
+----------------------+----------------------+-----------------------+
| ที่ตั้งโครงการ           | ถนนบางนา-ตราด กม.14  | ถนนบางนา-ตราด กม.14   |
+----------------------+----------------------+-----------------------+
| เนื้อที่โครงการ          | 12-0-0 ไร่            | 2-3-20 ไร่             |
+----------------------+----------------------+-----------------------+
| มูลค่าเงินลงทุนทั้งหมด     | 118.7 ล้านบาท         | 15.2 ล้านบาท           |
+----------------------+----------------------+-----------------------+
| มูลค่าขายของโครงการ    | 188.1 ล้านบาท         | 24.7 ล้านบาท           |
+----------------------+----------------------+-----------------------+
| รายละเอียดโครงการ     | ทาวน์เฮ้าส์ หน้ากว้าง 8   | อาคารพาณิชย์ สูง 3.5 ชั้น  |
|                      | เมตร                 |                       |
|                      |                      | พื้นที่ 40-60 ตารางวา     |
|                      | สูง 3 ชั้น / 4 ชั้น       |                       |
|                      |                      |                       |
|                      | พื้นที่ 40-50 ตารางวา    |                       |
+----------------------+----------------------+-----------------------+
| จำนวนหน่วย            | 72 หน่วย              | 20 หน่วย               |
+----------------------+----------------------+-----------------------+
| ราคาขายต่อหน่วย        | 3.8 - 4.6 ล้านบาท     | 3.0 – 5.1 ล้านบาท      |
+----------------------+----------------------+-----------------------+
| มูลค่าที่ขายแล้ว          | 134.4 ล้านบาท         | 5.5 ล้านบาท            |
+----------------------+----------------------+-----------------------+
| จำน                  | 54 หน่วย              | 4 หน่วย                |
| วนที่ทำสัญญาซื้อขายและโอน |                      |                       |
|                      |                      |                       |
| กรรมสิทธิ์แล้ว           |                      |                       |
+----------------------+----------------------+-----------------------+
| จำนวนคงเหลือ          | 18 หน่วย              | 16 หน่วย               |
+----------------------+----------------------+-----------------------+

โครงการทาวน์เฮ้าส์ ริมน้ำและริมสวน เน้นการออกแบบให้มีพื้นที่ใช้สอยขนาดใหญ่ 250-300
ตารางเมตร บนพื้นที่ 40-50 ตารางวา บรรยากาศแบบบ้านพักตากอากาศ มีทั้งแบบ 3 ชั้น และ 4
ชั้น มีห้องนอน 3-4 ห้อง ปัจจุบันทั้งโครงการมีจำนวนเหลือเพียง 18 หน่วย
ทั้งโครงการมีการวางสายไฟฟ้าใต้ดินอย่างทันสมัยเพื่อความสวยงามของทัศนียภาพโดยรอบ

โครงการทาวน์เฮ้าส์ (ฮาบิแทต) เน้นพื้นที่ใช้สอยอเนกประสงค์ที่ใช้งานได้หลากหลาย
เหมาะสำหรับเป็นทาว์เฮาส์เพื่อการพาณิชย์ ปัจจุบันมีจำนวนเหลือเพียง 16 หน่วย

อาคารชุดพักอาศัย

+------------------+----------------+----------------+----------------+
| รายละเอียด        | เพ             | นูเวลคอนโดมิเนียม | ก              |
|                  | รสทีจคอนโดมิเนียม |                | ิ่งแก้วคอนโดมิเนียม |
+------------------+----------------+----------------+----------------+
| ที่ตั้งโครงการ       | ถนนบางนา-ตราด  | ถนนบางนา-ตราด  | ถนนบางนา-ตราด  |
|                  | กม.14          | กม.14          | กม.14          |
+------------------+----------------+----------------+----------------+
| เนื้อที่โครงการ      | 24-0-0 ไร่      | 25-0-0 ไร่      | 6-2-10 ไร่      |
+------------------+----------------+----------------+----------------+
| มูลค่าเงินลงทุนทั้งหมด | 1,169.8 ล้านบาท | 1,026.1 ล้านบาท | 384.0 ล้านบาท   |
+------------------+----------------+----------------+----------------+
| ม                | 993.9 ล้านบาท   | 1,386.4 ล้านบาท | 300.3 ล้านบาท   |
| ูลค่าขายของโครงการ |                |                |                |
+------------------+----------------+----------------+----------------+
| รายละเอียดโครงการ | อาคารชุด สูง 16  | อาคารชุด สูง 17  | อาคารชุด สูง 6-7 |
|                  | ชั้น             | ชั้น             | ชั้น             |
|                  |                |                |                |
|                  | จำนวน 6 อาคาร  | จำนวน 6 อาคาร  | จำนวน 15 อาคาร |
+------------------+----------------+----------------+----------------+
| จำนวนหน่วย        | 340 หน่วย       | 905 หน่วย       | 456 หน่วย       |
+------------------+----------------+----------------+----------------+
| ราคาขายต่อหน่วย    | 15 ล้านบาท      | 1.2-7.9 ล้านบาท | 0.8-1.3 ล้านบาท |
+------------------+----------------+----------------+----------------+
| มูลค่าที่ขายแล้ว      | 979.3 ล้านบาท   | 950.6 ล้านบาท   | 159.3 ล้านบาท   |
+------------------+----------------+----------------+----------------+
| จ                | 338 หน่วย       | 774 หน่วย       | 320 หน่วย       |
| ำนวนที่ทำสัญญาซื้อขาย |                |                |                |
|                  |                |                |                |
| และโอนกรรมสิทธิ์แล้ว |                |                |                |
+------------------+----------------+----------------+----------------+
| จำนวนคงเหลือ      | 2 หน่วย         | 131 หน่วย       | 136 หน่วย       |
+------------------+----------------+----------------+----------------+

เพรสทีจคอนโดมิเนียม

ปัจจุบันบริษัทมีเหลือเพียง 2 หน่วยเท่านั้น แต่ละหน่วยมีพื้นที่ใช้สอย 428 ตารางเมตร
มีลักษณะเป็นเพนท์เฮ้าส์ 2 ชั้น ขนาด 5 ห้องนอน ราคาประมาณ 15 ล้านบาท
ด้านหน้าโครงการมีบรรยากาศที่สวยงาม สามารถมองเห็นทิวทัศน์ของสนามกอล์ฟ

นูเวลคอนโดมิเนียม

โครงการนูเวลคอนโดมิเนียม เป็นอาคารสูง 17 ชั้น จำนวน 6 อาคาร
ทั้งโครงการมีสระว่ายน้ำจำนวน 3 สระ ท่ามกลางทัศนียภาพสวนสวย โดยสระว่ายน้ำ 1
สระจะเชื่อมต่อระหว่าง 2 อาคาร เพื่ออำนวยความสะดวกให้แก่ผู้อยู่อาศัย

ภายในห้องชุดตกแต่งด้วยเฟอร์นิเจอร์รูปลักษณ์ทันสมัย ขนาดห้องมีหลายขนาดตั้งแต่พื้นที่ 60
ตารางเมตร สำหรับห้องชุดแบบ 1 ห้องนอน ราคา 1.2 ล้านบาท พื้นที่ 97 ตารางเมตร
สำหรับห้องชุดแบบ 2 ห้องนอน ราคา 1.94 ล้านบาท และพื้นที่ 250 ตารางเมตร สำหรับ 3-4
ห้องนอน มีลักษณะเป็นเพนท์เฮ้าส์ 2 ชั้น

กิ่งแก้วคอนโดมิเนียม

โครงการกิ่งแก้วคอนโดมิเนียม เป็นอาคารสูง 6-7 ชั้น จำนวน 15 อาคาร มีพื้นที่ใช้สอย 41-45
ตารางเมตร สำหรับห้องแบบ 1 ห้องนอน ราคา 800,000 บาท พื้นที่ 60 ตารางเมตร
สำหรับห้องแบบ 2 ห้องนอน ราคา 1.1 ล้านบาท และพื้นที่ 98 ตารางเมตร
สำหรับห้องแบบดูเพล็กซ 2 ชั้น 3 ห้องนอน ราคา 1.6 ล้านบาท

ทั้งนูเวลคอนโดมิเนียมและกิ่งแก้วคอนโดมิเนียมเป็นห้องชุดพักอาศัยที่สร้างเสร็จก่อนขายเพื่ออำนวยความสะดวกให้แก่ลูกค้า
โดยสามารถเข้าอยู่อาศัยได้ทันที
โดยโครงการได้มีการตกแต่งด้วยเฟอร์นิเจอร์ทันสมัยพร้อมเครื่องปรับอากาศ พร้อมเข้าอยู่
ทุกห้องชุดมีการออกแบบเป็นอย่างดี ห้องนอนโปร่งโล่ง พื้นที่ห้องครัวแยกเป็นสัดส่วน
มีระบบการระบายอากาศที่ดี ไม่มีกลิ่นรบกวนในส่วนอื่นของห้องพัก

โครงการคอนโดมิเนียมในธนาซิตี้ เป็นโครงการคอนโดมิเนียมแห่งเดียวในบริเวณรอบสนามบิน
สุวรรณภูมิ ซึ่งจากโครงการสามารถเดินทางไปยังนิคมอุตสาหกรรมต่างๆ
และศูนย์การธุรกิจในตัวเมืองได้โดยสะดวก

ที่ดินเปล่าจัดสรร

+----------------------+----------------------+-----------------------+
| รายละเอียด            | เพรสทีจไพร์มแลนด์       | แคลิฟอร์เนียน            |
+----------------------+----------------------+-----------------------+
| ที่ตั้งโครงการ           | ถนนบางนา-ตราด กม.14  | ถนนบางนา-ตราด กม.14   |
+----------------------+----------------------+-----------------------+
| เนื้อที่โครงการ          | 106-0-0 ไร่           | 14-3-7.5 ไร่           |
+----------------------+----------------------+-----------------------+
| มูลค่าเงินลงทุนทั้งหมด     | 172.9 ล้านบาท         | 41.5 ล้านบาท           |
+----------------------+----------------------+-----------------------+
| มูลค่าขายของโครงการ    | 1,223.5 ล้านบาท       | 161.4 ล้านบาท          |
+----------------------+----------------------+-----------------------+
| รายละเอียดโครงการ     | ที่ดินเปล่าจัดสรร         | ที่ดินเปล่าจัดสรร          |
|                      | รอบสนามกอล์ฟ          |                       |
+----------------------+----------------------+-----------------------+
| จำนวนหน่วย            | 123 หน่วย             | 63 หน่วย               |
+----------------------+----------------------+-----------------------+
| ราคาขายต่อหน่วย        | 3.8-23.2 ล้านบาท      | 1.2- 4.7 ล้านบาท       |
+----------------------+----------------------+-----------------------+
| มูลค่าที่ขายแล้ว          | 970.2 ล้านบาท         | 75.5 ล้านบาท           |
+----------------------+----------------------+-----------------------+
| จำนวนที่ทำสัญญาซื้อขาย    | 91 หน่วย              | 32 หน่วย               |
|                      |                      |                       |
| และโอนกรรมสิทธิ์แล้ว     |                      |                       |
+----------------------+----------------------+-----------------------+
| จำนวนคงเหลือ          | 32 หน่วย              | 31 หน่วย               |
+----------------------+----------------------+-----------------------+

ที่ดินจัดสรรเพื่อจำหน่าย โดยบริษัทมีบริการรับสร้างบ้านให้แก่ลูกค้าตามที่ต้องการ
ทั้งนี้บริษัทได้จัดสรรแปลงที่ดินหลายขนาดเพื่อให้เหมาะสมกับความต้องการของลูกค้าแต่ละกลุ่ม เช่น
เพรสทีจไพร์มแลนด์ จะมีพื้นที่แปลงละประมาณ 250 ตารางวา ราคาขายประมาณ 35,000
บาทต่อตารางวา และ โครงการแคลิฟอร์เนียน จะมีพื้นที่แปลงละประมาณ 80 ตารางวา
ราคาขายประมาณ 35,000 บาทต่อตารางวา

-   การตลาดและภาวะการแข่งขัน

กลยุทธ์ในการแข่งขัน

1.  สำหรับผลิตภัณฑ์ที่มีอยู่เดิม บริษัทได้ทำการปรับตำแหน่งผลิตภัณฑ์ (Repositioning)
    ให้สอดคล้องกับความต้องการของตลาดในปัจจุบัน
    โดยเน้นการปรับรูปลักษณ์และใช้กลยุทธ์ทางด้านราคา

2.  สำหรับผลิตภัณฑ์ใหม่ บริษัทจะเน้นสร้างความแตกต่างในตัวผลิตภัณฑ์
    ในด้านการออกแบบและคุณภาพที่โดดเด่นและมีเอกลักษณ์เฉพาะตัว

3.  พัฒนาความเป็นชุมชน และ ความมีชีวิตชีวาของสภาพแวดล้อม

4.  ปรับภูมิทัศน์โดยรอบโครงการของบางโครงการในธนาซิตี้ใหม่

5.  เสริมสร้างและเพิ่มช่องทางการขาย และ การสื่อสารทางการตลาดที่ครบวงจร
    โดยเฉพาะอย่างยิ่งการขายตรงสู่ลูกค้า กลุ่มลูกค้าเป้าหมาย หรือนักลงทุนทั่วไป

6.  ให้ความสำคัญกับความพึงพอใจของลูกค้าและการบริการที่ครบวงจร

ลักษณะลูกค้าและกลุ่มลูกค้าเป้าหมาย

1.  โครงการบ้านพักอาศัย: กลุ่มบุคคลหรือครอบครัวที่มีรายได้ระดับปานกลางถึงระดับสูง
    ซึ่งขึ้นอยู่กับลักษณะและทำเลของแต่ละโครงการ
    ลูกค้าส่วนใหญ่เป็นกลุ่มคนที่ชอบบ้านรูปลักษณ์ทันสมัย มีเนื้อที่ใช้สอยมาก มีสภาพแวดล้อมที่ดี
    และสงบร่มรื่น

2.  โครงการทาวน์เฮ้าส์:
    เน้นกลุ่มลูกค้าประเภทครอบครัวที่ต้องการห้องซึ่งเหมาะกับความต้องการหลากหลาย

3.  โครงการอาคารชุด:
    เน้นกลุ่มลูกค้าทั้งชาวไทยและต่างประเทศที่มีรายได้ปานกลางถึงค่อนข้างสูงผู้มองหาโอกาสในการลงทุน
    ผู้ที่ต้องการบ้านหลังที่สอง หรือลูกค้าที่ทำงานใกล้แถบสนามบินสุวรรณภูมิ
    และต้องการที่พักที่มีสิ่งอำนวยความสะดวกครบครัน

4.  โครงการที่ดินเปล่าจัดสรร:
    กลุ่มบุคคลที่ต้องการก่อสร้างที่พักอาศัยในรูปแบบตามความพึงพอใจส่วนตัว
    และสิ่งอำนวยความสะดวกต่างๆ ที่โครงการจัดเตรียมไว้ให้

นโยบายการกำหนดราคา

บริษัทมีนโยบายการกำหนดราคา
โดยคำนึงถึงความเหมาะสมทางการตลาดและสภาวะการแข่งขันของแต่ละโครงการ
โดยบริษัทจะเลือกใช้นโยบายด้านราคาและกลยุทธ์การส่งเสริมการขายควบคู่กันเพื่อความสำเร็จตามความเหมาะสมของแต่ละโครงการ

-   ภาวะอุตสาหกรรม

ในปี 2551 ธุรกิจอสังหาริมทรัพย์ต้องประสบกับปัจจัยลบหลายอย่าง ได้แก่
ความผันผวนของราคาวัสดุก่อสร้าง ความไม่มั่นคงทางการเมือง สภาวะวิกฤตเศรษฐกิจโลก
และผลกระทบของสภาวะดังกล่าวต่อเศรษฐกิจของประเทศไทย
ซึงได้ส่งผลกระทบต่อความเชื่อมั่นของนักลงทุนและผู้บริโภค
การชะลอตัวทางเศรษฐกิจเพิ่มแรงกดดันในทางลบต่อรายได้และความสามารถในการซื้อของผู้ที่ต้องการจะซื้อที่อยู่อาศัย
ทำให้ผู้บริโภคชะลอการตัดสินใจ หรือลดงบประมาณในการซื้อที่อยู่อาศัยลง นอกจากนี้ในช่วงปลายปี
สถาบันการเงินได้เพิ่มความเข้มงวดในการพิจารณาอนุมัติสินเชื่อที่อยู่อาศัย
โดยปัจจัยเหล่านี้ยังคงมีอิทธิพลในปี 2552
ทั้งนี้เพื่อเป็นการกระตุ้นเศรษฐกิจและธุรกิจอสังหาริมทรัพย์ ในเดือนมีนาคม 2551
คณะรัฐมนตรีได้อนุมัตินโยบายกระตุ้นเศรษฐกิจด้วยมาตรการซึ่งเป็นปัจจัยบวกโดยตรงต่อธุรกิจอสังหาริมทรัพย์
ดังนี้

มาตรการภาษีเพื่อเพิ่มรายได้ให้แก่ประชาชน

1.  ปรับเพิ่มเงินได้สุทธิที่ได้รับยกเว้นภาษีเงินได้บุคคลธรรมดาจาก 100,000 บาท เพิ่มเป็น
    150,000 บาท

2.  ปรับเพิ่มวงเงินการยกเว้นและการหักค่าลดหย่อนเบี้ยประกันชีวิต จาก 50,000 บาท เพิ่มเป็น
    100,000 บาท

3.  ปรับเพิ่มวงเงินการหักค่าลดหย่อนเงินได้ที่ซื้อกองทุนรวมเพื่อการเลี้ยงชีพ
    กองทุนรวมหุ้นระยะยาว จาก 300,000 บาท เพิ่มเป็น 500,000 บาท

4.  เพิ่มการหักค่าลดหย่อนค่าอุปการะผู้พิการ โดยให้หักได้ 30,000 บาทต่อคนพิการ

มาตรการภาษีเพื่อกระตุ้นการลงทุนและเพิ่มขีดความสามารถในการแข่งขันของเอกชนไทย

มาตรการภาษีเพื่อกระตุ้นการลงทุน
และความสามารถในการแข่งขันของผู้ประกอบการภาคเอกชนซึ่งในเบื้องต้นได้รับการอนุมัติให้เป็นมาตรการพิเศษ
1 ปี ต่อมาได้มีการต่ออายุมาตรการดังกล่าวเป็น 2 ปี หรือจนกระทั่งเดือนมีนาคม 2553 ได้แก่

1.  การลดอัตราภาษีธุรกิจเฉพาะจากร้อยละ 3.3 เป็นร้อยละ 0.11
    สำหรับการขายอสังหาริมทรัพย์เป็นทางค้าหรือหากำไร

2.  การลดค่าธรรมเนียมการโอนจากร้อยละ 2.0 เป็นร้อยละ 0.01
    และค่าธรรมเนียมจดทะเบียนการจำนองอสังหาริมทรัพย์จากร้อยละ 1 เป็นร้อยละ 0.01

ทั้งนี้เพื่อเป็นการกระตุ้นธุรกิจอสังหาริมทรัพย์ยิ่งขึ้น ในเดือนมกราคม 2552
คณะรัฐมนตรีได้อนุมัติมาตรการทางภาษีเพิ่มเติม
ให้ผู้ซื้อที่อาศัยสามารถนำค่าใช้จ่ายในการซื้ออสังหาริมทรัพย์ที่ไม่เคยผ่านการใช้งานมาก่อนจำนวนเงินต้นไม่เกิน
300,000 บาท และดอกเบี้ยไม่เกิน 100,000 บาท โดยจะต้องทำการโอนกรรมสิทธิ์ภายในปี
2552

อย่างไรก็ตาม ผู้ประกอบการเชื่อว่าปัจจัยหลักที่มีอิทธิพลต่อการตัดสินใจของผู้ซื้อที่อยู่อาศัย คือ
ความเชื่อมั่นของผู้บริโภค ความมั่นคงของรายได้ในอนาคตซึ่งส่งผลกระทบโดยตรงต่อกำลังซื้อ
และสภาวะเศรษฐกิจ ส่วนมาตรการภาษีเป็นเพียงปัจจัยเสริมเท่านั้น

[]การจดทะเบียนที่อยู่อาศัยใหม่ในเขตกรุงเทพมหานครและปริมณฑล

ที่มา: ศูนย์ข้อมูลอสังหาริมทรัพย์

หมายเหตุ: กรุงเทพและปริมณฑล ได้แก่ สมุทรปราการ นนทบุรี ปทุมธานี นครปฐม สมุทรสาคร

+---------------------+--------+--------+--------+--------+---------+
|                     | 2547   | 2548   | 2549   | 2550   | 2551    |
+---------------------+--------+--------+--------+--------+---------+
| จำนวนที่อยู่อาศัย        | 48,441 | 45,164 | 49,662 | 49,769 | 59,048  |
|                     |        |        |        |        |         |
| สร้างโดยผู้ประกอบการ   |        |        |        |        |         |
+---------------------+--------+--------+--------+--------+---------+
| การเปลี่ยนแปลง (%)    | 32.4%  | -46.8% | 10.0%  | 0.2%   | 18.6%   |
+---------------------+--------+--------+--------+--------+---------+
| จำนวนที่อยู่อาศัย        | 19,859 | 25,244 | 28,949 | 25,341 | 24,017  |
|                     |        |        |        |        |         |
| สร้างโดยเจ้าของ       |        |        |        |        |         |
+---------------------+--------+--------+--------+--------+---------+
| การเปลี่ยนแปลง (%)    | N.A.   | 27.1%  | 14.7%  | -12.5% | -5.2%   |
+---------------------+--------+--------+--------+--------+---------+

ที่มา: ศูนย์ข้อมูลอสังหาริมทรัพย์

หมายเหตุ: กรุงเทพและปริมณฑล ได้แก่ สมุทรปราการ นนทบุรี ปทุมธานี นครปฐม สมุทรสาคร

จำนวนที่อยู่อาศัยสร้างเองโดยเจ้าของมีแนวโน้มลดลง ส่วนจำนวนที่อยู่อาศัยจากผู้ประกอบการต่างๆ
มีการปรับตัวสูงขึ้น ในปี 2551
จำนวนบ้านเดี่ยวจดทะเบียนใหม่ยังคงลดลงอย่างต่อเนื่องในสัดส่วนร้อยละ 18.02
เช่นเดียวกับอุปทานทาวน์เฮาส์และอาคารพาณิชย์ที่ลดลงร้อยละ 20.01
ในขณะที่จำนวนบ้านแฝดมีการขยายตัวเพิ่มขึ้นสูงสุดตั้งแต่ปี 2548 ด้วยอัตราการขยายตัวร้อยละ
48.54 ส่วนอาคารชุดคอนโดมิเนียมยังคงมีอัตราการเติบโตสูงสุดที่ร้อยละ 85.37
หลังจากได้ชะลอตัวในปี 2550
เนื่องจากมีอาคารชุดคอนโดมิเนียมสร้างเสร็จและโอนจำนวนมากในปี 2551

โดยรวมในช่วง 5 ปีที่ผ่านมา จำนวนที่อยู่อาศัยจดทะเบียนใหม่ส่วนมากอยู่ที่ประมาณ
70,000-80,000 หน่วย ซึ่งมองว่าเป็นระดับมาตรฐานในเขตกรุงเทพมหานครและปริมณฑล
แนวโน้มปี 2552 คาดว่าจำนวนที่อยู่อาศัยจดทะเบียนใหม่จะลดลง
เนื่องจากผลกระทบจากสภาวะเศรษฐกิจซึ่งมีผลกระทบต่อความมั่นคงในหน้าที่การงานและกำลังซื้อ
นอกจากนี้ระดับราคาของอสังหาริมทรัพย์อาจปรับตัวลดลง

โครงการอสังหาริมทรัพย์เปิดใหม่ในปี 2551 แยกตามระดับราคา

+---------+-------+-------+--------+-------+-------+-------+-------+
| ร       | บ้า    | บ     | ทา     | อาคาร | คอนโด | ที่ดิน   | รวม   |
| ะดับราคา | นเดี่ยว | ้านแฝด | วน์เฮาส์ | พาณิชย์ | มิเนียม | จัดสรร |       |
|         |       |       |        |       |       |       |       |
| (       |       |       |        |       |       |       |       |
| ล้านบาท) |       |       |        |       |       |       |       |
+---------+-------+-------+--------+-------+-------+-------+-------+
| < 0.501 | -     | -     | -      | -     | 80    | -     | 80    |
+---------+-------+-------+--------+-------+-------+-------+-------+
| 0.501 - | -     | 96    | 5,125  | -     | 4,014 | -     | 9,235 |
| 1.000   |       |       |        |       |       |       |       |
+---------+-------+-------+--------+-------+-------+-------+-------+
| 1.001 - | 449   | 1,027 | 9,240  | -     | 1     | 6     | 2     |
| 2.000   |       |       |        |       | 1,562 |       | 2,284 |
+---------+-------+-------+--------+-------+-------+-------+-------+
| 2.001 - | 3,860 | 1,388 | 2,684  | 333   | 7,478 | -     | 1     |
| 3.000   |       |       |        |       |       |       | 5,743 |
+---------+-------+-------+--------+-------+-------+-------+-------+
| 3.001 - | 4,028 | 843   | 3,003  | 472   | 5,243 | -     | 1     |
| 5.000   |       |       |        |       |       |       | 3,589 |
+---------+-------+-------+--------+-------+-------+-------+-------+
| 5.001 - | 2,965 | -     | 138    | 301   | 2,374 | -     | 5,778 |
| 10.000  |       |       |        |       |       |       |       |
+---------+-------+-------+--------+-------+-------+-------+-------+
| 10.001  | 405   | -     | 29     | -     | 520   | 51    | 1,005 |
| -20.000 |       |       |        |       |       |       |       |
+---------+-------+-------+--------+-------+-------+-------+-------+
| > 20    | -     | -     | 24     | -     | 51    | 2     | 77    |
+---------+-------+-------+--------+-------+-------+-------+-------+
| รวม     | 1     | 3,354 | 20,243 | 1,106 | 3     | 59    | 6     |
|         | 1,707 |       |        |       | 1,322 |       | 7,791 |
+---------+-------+-------+--------+-------+-------+-------+-------+

ที่มา: บริษัท เอเจนซี่ ฟอร์ เรียลเอสเตท แอฟแฟร์ส จำกัด

ตารางโครงการที่อยู่อาศัยที่เสนอขายทั้งหมด ณ สิ้นปี 2551 แยกตามระดับราคา

+---------+-------+-------+--------+--------+-------+-------+-------+
| ร       | บ้า    | บ     | ทา     | อาคา   | คอนโด | ที่ดิน   | รวม   |
| ะดับราคา | นเดี่ยว | ้านแฝด | วน์เฮาส์ | รพาณิชย์ | มิเนียม | จัดสรร |       |
|         |       |       |        |        |       |       |       |
| (       |       |       |        |        |       |       |       |
| ล้านบาท) |       |       |        |        |       |       |       |
+---------+-------+-------+--------+--------+-------+-------+-------+
| < 0.501 | -     | -     | 1,005  | -      | 4     | 1,370 | 4     |
|         |       |       |        |        | 8,079 |       | 9,084 |
+---------+-------+-------+--------+--------+-------+-------+-------+
| 0.501 - | 2,161 | 1,339 | 33,253 | 90     | 2     | 663   | 5     |
| 1.000   |       |       |        |        | 0,960 |       | 7,803 |
+---------+-------+-------+--------+--------+-------+-------+-------+
| 1.001 - | 8,162 | 8,612 | 37,141 | 3,031  | 4     | 1,226 | 10    |
| 2.000   |       |       |        |        | 4,150 |       | 1,096 |
+---------+-------+-------+--------+--------+-------+-------+-------+
| 2.001 - | 3     | 7,534 | 9,476  | 1,378  | 2     | 941   | 7     |
| 3.000   | 1,240 |       |        |        | 0,493 |       | 0,121 |
+---------+-------+-------+--------+--------+-------+-------+-------+
| 3.001 - | 4     | 3,763 | 9,045  | 3,212  | 1     | 649   | 7     |
| 5.000   | 3,940 |       |        |        | 5,987 |       | 5,947 |
+---------+-------+-------+--------+--------+-------+-------+-------+
| 5.001 - | 2     | 168   | 1,528  | 568    | 9,900 | 100   | 3     |
| 10.000  | 2,445 |       |        |        |       |       | 4,609 |
+---------+-------+-------+--------+--------+-------+-------+-------+
| 10.001  | 4,226 | -     | 62     | 35     | 3,105 | 155   | 7,428 |
| -20.000 |       |       |        |        |       |       |       |
+---------+-------+-------+--------+--------+-------+-------+-------+
| > 20    | 771   | -     | 24     | -      | 1,044 | 5     | 1,839 |
+---------+-------+-------+--------+--------+-------+-------+-------+
| รวม     | 11    | 2     | 91,534 | 8,314  | 16    | 5,109 | 39    |
|         | 2,945 | 1,416 |        |        | 3,718 |       | 7,927 |
+---------+-------+-------+--------+--------+-------+-------+-------+

ที่มา: บริษัท เอเจนซี่ ฟอร์ เรียลเอสเตท แอฟแฟร์ส จำกัด

จากระดับราคาดังกล่าวจะเห็นได้ว่าโครงการอสังหาริมทรัพย์จำนวนมากที่เปิดตัวในปี 2551
และที่เสนอขายในตลาด ณ สิ้นปี 2551 จะอยู่ที่ระดับราคา 1-2 ล้านบาท
โดยอสังหาริมทรัพย์ส่วนมากจะเป็นคอนโดมิเนียมและทาวน์เฮาส์
ส่วนบ้านเดี่ยวส่วนมากจะอยู่ในระดับราคา 3-5 ล้านบาท บ้านแฝดจะเปิดตัวในราคา 1-3
ล้านบาทมากที่สุด ส่วนที่ดินจัดสรรส่วนใหญ่อยู่ที่ระดับราคาต่ำกว่า 0.5 ล้านบาท
ทั้งนี้จากจำนวนที่อยู่อาศัยทั้งหมดที่เสนอขายในตลาด ณ สิ้นปี 2551
ประกอบไปด้วยบ้านเดี่ยวและคอนโดมิเนียมคิดเป็นสัดส่วนประมาณร้อยละ 70
ของอุปทานคงค้างที่ยกมาเสนอขายในปี 2552 ส่วนในด้านของระดับราคา
ราคาของที่อยู่อาศัยจำนวนมากอยู่ที่ราคาระดับล่างถึงปานกลาง
ซึ่งเป็นไปตามความคาดการณ์ว่าความต้องการที่อยู่อาศัยราคาถูกจะปรับตัวสูงขึ้นตามการลดลงของกำลังซื้อ

[]ดัชนีราคาที่อยู่อาศัย

ที่มา: ศูนย์ข้อมูลอสังหาริมทรัพย์

ตั้งแต่ครึ่งหลังของปี 2551
ผู้ประกอบการหลายรายได้มีการปรับกลยุทธ์เพื่อรุกตลาดบ้านที่ระดับราคาลดลง
เนื่องจากมองว่าความต้องการในตลาดดังกล่าวจะปรับตัวสูงขึ้น
ดังนั้นราคาของบ้านเดี่ยวและทาวน์เฮาส์จึงมีการปรับตัวสูงขึ้นด้วยอัตราการเติบโตที่ลดลง
ซึ่งการปรับตัวสูงขึ้นของราคาเป็นผลมาจากการปรับตัวสูงขึ้นอย่างต่อเนื่องของราคาที่ดิน

การออกใบอนุญาตจัดสรรที่ดินในปี 2551 แยกตามประเภทที่อยู่อาศัย

  -------------- --------- --------- ---------- ------------ ---------- ---------
  เขต            บ้านเดี่ยว   บ้านแฝด    ทาวน์เฮาส์   อาคารพาณิชย์   ที่ดินจัดสรร   รวม

  กรุงเทพมหานคร   3,614     1,776     9,922      200          357        15,869

  ปริมณฑล         8,761     5,612     14,578     659          510        30,120

  รวม            12,375    7,388     24,500     859          867        45,989
  -------------- --------- --------- ---------- ------------ ---------- ---------

ที่มา: ศูนย์ข้อมูลอสังหาริมทรัพย์

จากจำนวนที่อยู่อาศัยคงค้างและจำนวนใบอนุญาตจัดสรรที่ดินในปี 2551
คาดว่าธุรกิจอสังหาริมทรัพย์จะมีสภาวะการแข่งขันสูง
โดยเฉพาะอย่างยิ่งในพื้นที่ที่มีความต้องการต่ำแต่อุปทานมีจำนวนมากจะมีการแข่งขันสูงมาก
ทั้งนี้ถึงแม้จำนวนใบอนุญาตจัดสรรออกใหม่จะมีจำนวนมาก แต่คาดว่าจำนวนอุปทานใหม่ในปี 2552
จะไม่สูงมากนัก
เนื่องจากผู้ประกอบการมีกลยุทธ์ลดจำนวนสินค้าคงค้างตามการคาดการณ์การถดถอยของเศรษฐกิจ
นอกจากนี้ในช่วงปลายปี 2551
สภาพคล่องมีการปรับตัวลดลงและคาดว่าจะยังไม่ปรับตัวดีขึ้นตราบที่สถาบันการเงินมีการจำกัดสินเชื่อภาคอสังหาริมทรัพย์ในการรับมือกับวิกฤตเศรษฐกิจ
ในการนี้สภาพคล่องทางสินเชื่อของทั้งผู้ประกอบการและผู้ซื้อที่อยู่อาศัยจะเป็นปัจจัยหลักซึ่งมีอิทธิพลต่อระดับอุปทานและอุปสงค์ในปี
2552

[]ยอดสินเชื่อที่อยู่อาศัยบุคคลทั่วไปคงค้างและปล่อยใหม่

ที่มา: ศูนย์ข้อมูลอสังหาริมทรัพย์

ยอดสินเชื่อผู้ประกอบการที่อยู่อาศัย แยกตามประเภทที่อยู่อาศัย

[] สินเชื่อคงค้าง สินเชื่อปล่อยใหม่

ที่มา: ศูนย์ข้อมูลอสังหาริมทรัพย์

เงินกู้เป็นแหล่งเงินทุนหลักสำหรับผู้ซื้อบ้านส่วนใหญ่
และเป็นปัจจัยหลักซึ่งส่งผลกระทบต่อยอดขายของผู้ประกอบการ ในปี 2551
ยอดสินเชื่อที่อยู่อาศัยบุคคลทั่วไปปล่อยใหม่ เพิ่มขึ้นร้อยละ 6.10
ส่วนยอดสินเชื่อที่อยู่อาศัยบุคคลทั่วไปคงค้างเพิ่มขึ้นร้อยละ 7.74
เนื่องจากอัตราดอกเบี้ยที่มีแนวโน้มปรับตัวลดลง
และการแข่งขันกันในตลาดสินเชื่อที่อยู่อาศัยของธนาคารพาณิชย์ ในปี 2552
คาดว่าความต้องการสินเชื่อที่อยู่อาศัยยังคงอยู่ในระดับสูง
ด้วยมาตรการลดหย่อนทางภาษีสำหรับผู้ซื้อที่อยู่อาศัย
แต่ขณะเดียวกันคาดว่าธนาคารพาณิชย์จะเข้มงวดในการพิจารณาอนุมัติสินเชื่อที่อยู่อาศัยมากขึ้น
อย่างไรก็ตามกลุ่มบุคคลที่มีรายได้สูงยังคงใช้เงินสดในการซื้ออสังหาริมทรัพย์

ด้านยอดสินเชื่อผู้ประกอบการปล่อยใหม่ในปี 2551 สูงถึง 65,855 ล้านบาท เพิ่มขึ้นถึงร้อยละ
109.41 จากปี 2550
เนื่องจากการปรับตัวสูงขึ้นของยอดสินเชื่อบ้านและที่ดินปล่อยใหม่ซึ่งเพิ่มขึ้นถึงร้อยละ 147.42

บ้านเดี่ยว และทาวน์เฮ้าส์

จำนวนบ้านเดี่ยวยังคงคิดเป็นสัดส่วนประมาณหนึ่งในสามของจำนวนที่อยู่อาศัยคงค้าง ณ สิ้นปี 2551
ทั้งนี้ในช่วงปีที่ผ่านมา ทั้งอุปสงค์และอุปทานของทาวน์เฮาส์มีแนวโน้มปรับตัวสูงขึ้น
โดยในโครงการอสังหาริมทรัพย์ที่เปิดตัวในปี 2551 จำนวนทาวน์เฮาส์สูงกว่าจำนวนบ้านเดี่ยวเกือบ
2 เท่า ผู้ประกอบการหลายรายได้ปรับสัดส่วนสินค้า โดยให้ความสำคัญกับทาวน์เฮาส์มากขึ้น
นอกจากนี้ผู้ประกอบการบางรายได้ทำการตลาดทาวน์เฮาส์ภายใต้แนวความคิดโฮมออฟฟิส (home
office) หรือการใช้สอยแบบอเนกประสงค์
ทำให้ทาวน์เฮาส์ได้รับความสนใจจากผู้ต้องการซื้อที่อยู่อาศัยเนื่องจากราคาที่ต่ำเทียบกับบ้านเดี่ยว
แต่มีพื้นที่ใช้สอยมากกว่าเมื่อเทียบกับคอนโดมิเนียมและยังให้สิทธิ์ครอบครองที่ดินอีกด้วย
ดังนั้นความต้องการทาวน์เฮาส์จึงมีมากขึ้นโดยเฉพาะอย่างยิ่งที่ระดับราคา 1-2 ล้านบาท

สำหรับโครงการธนาซิตี้ มีทั้งบ้านเดี่ยว ทาวน์เฮ้าส์ และที่ดินจัดสรร หลายขนาดและระดับราคา
ซึ่งบริษัทคาดว่าผลิตภัณฑ์ที่บริษัทมีให้แก่ลูกค้านั้น
สามารถครอบคลุมความต้องการของลูกค้าเป้าหมายทุกประเภทได้เป็นอย่างดี

อาคารชุดพักอาศัย

ในปี 2008 อุปทานของคอนโดมิเนียมยังคงเพิ่มขึ้นจนทำสถิติใหม่นับตั้งแต่ปี 2544 เป็นต้นมา
ด้วยจำนวนจดทะเบียนใหม่สูงถึง 31,535 หน่วย
ตลาดนี้ยังเป็นที่ต้องการของกลุ่มผู้ซื้อทั้งชาวไทยและชาวต่างประเทศที่ต้องการอาคารชุดเพื่อเป็นที่พักอาศัยหรือเพื่อการลงทุน
โดยเฉพาะอย่างยิ่งคอนโดมิเนียมซึ่งตั้งอยู่ในเส้นทางรถไฟฟ้า BTS หรือรถไฟใต้ดิน MRT
โดยโครงการคอนโดมิเนียมหลายโครงการที่ระดับราคาต่ำกว่า 3 ล้านบาท
โดยเฉพาะโครงการที่ระดับราคา 1-2 ล้านบาท
ซึ่งมีการเปิดตัวไปแล้วต่างได้รับการตอบรับที่ดีจากลูกค้า ทั้งนี้คาดว่าในปี 2552
ความต้องการคอนโดมิเนียมที่ระดับราคานี้จะยังคงได้รับความนิยม
ในขณะที่ความต้องการคอนโดมิเนียมระดับที่หรูหราราคาแพงยังคงไม่แน่นอน
โดยเฉพาะผู้ซื้อชาวต่างชาติเนื่องจากสภาวะเศรษฐกิจและการเมือง ทั้งนี้กลุ่มลูกค้าเป้าหมายในปี
2552 จะเป็นกลุ่มลูกค้าที่มีกำลังซื้อสูงซึ่งมองหาโอกาศการลงทุนในอสังหาริมทรัพย์ที่มีคุณภาพ

ปัจจัยที่ทำให้ตลาดนี้ยังเป็นที่ต้องการเนื่องจาก (1) รูปแบบการใช้ชีวิตของผู้คนเปลี่ยนไป
มีการเดินทางโดยรถไฟฟ้ามากขึ้น (2) อาคารชุดราคาถูกมีการเปิดตัวขายมาก
โดยเฉพาะใกล้แนวรถไฟฟ้า BTS และรถไฟฟ้าใต้ดิน MRT
ซึ่งอำนวยความสะดวกในการเดินทางโดยประหยัดทั้งค่าใช้จ่ายและเวลา
จึงดึงดูดกลุ่มลูกค้าผู้มีรายได้น้อย (3)
อาคารชุดเป็นที่พักอาศัยที่ตอบสนองความต้องการของผู้พักอาศัยคนเดียว หรือครอบครัวที่ยังไม่มีบุตร
และ (4) การซื้อไว้เพื่อการเก็งกำไร
โดยการขายต่อจะให้ผลตอบแทนมากกว่าดอกเบี้ยที่ได้รับจากธนาคาร

สำหรับโครงการธนาซิตี้ประกอบไปด้วยอาคารชุดพักอาศัย 3 โครงการ ตั้งแต่ระดับราคา 0.8-15
ล้านบาท ดังนั้นบริษัทจึงมีอาคารชุดนำเสนอสำหรับลูกค้าทุกกลุ่มอย่างครบถ้วน
นอกจากนี้ยังสามารถเดินทางได้สะดวกโดยเส้นทางถนนบางนา-ตราด และทางด่วนยกระดับ
สามารถไปสนามบินสุวรรณภูมิ และเดินทางเข้าเมืองได้อย่างรวดเร็ว

ธุรกิจ 2: ธุรกิจโรงแรม การบริหารจัดการอสังหาริมทรัพย์ และการให้บริการ

การดำเนินธุรกิจโรงแรม การบริหารจัดการอสังหาริมทรัพย์ และการให้บริการ ประกอบไปด้วย
(1) โรงแรม (2) อาคารสำนักงานให้เช่า และ (3) อาคารพักอาศัยให้เช่า

(1) โรงแรม

บริษัทดำเนินธุรกิจโรงแรมระดับ 3-4 ดาว ภายใต้แบรนด์ “U Hotels & Resorts”
บริหารโดยบริษัทแอ็บโซลูท โฮเต็ล เซอร์วิส จำกัด (AHS)
ซึ่งเป็นบริษัทร่วมทุนระหว่างบริษัทกับพันธมิตรซึ่งมีประสบการณ์ในธุรกิจโรงแรม
สำหรับโครงการโรงแรมระดับ 5-6 ดาว
บริษัทจะร่วมมือกับเครือโรงแรมระดับสากลในต่างประเทศให้เข้ามาบริหาร
เนื่องจากโรงแรมเหล่านี้มีชื่อเสียงเป็นที่ยอมรับและมีฐานลูกค้าอยู่แล้ว
ในอดีตบริษัทได้เคยเป็นผู้ถือหุ้นในโรงแรมรีเจนท์ ถนนราชดำริ และโรงแรมดิเอ็มเพรส เชียงใหม่
อีกทั้งได้เคยประกอบธุรกิจโรงแรมมาแล้ว ได้แก่ โรงแรมดิเอ็มเพรส กรุงเทพ
ซึ่งปัจจุบันคือโรงแรมอิสติน มักกะสัน กรุงเทพ

ปัจจุบัน มีบริษัทมีโรงแรมภายใต้การดำเนินงานจำนวน 2 โรงแรม ได้แก่ โรงแรมอิสติน เลคไซด์
และโรงแรม ยู เชียงใหม่ ซึ่งเป็นโรงแรมแห่งแรกในเครือโรงแรม U Hotels & Resorts

โรงแรมอิสติน เลคไซด์

โรงแรมอิสติน เลคไซด์ ดำเนินการโดย บริษัท เมืองทอง แอสเซ็ทส์ จำกัด เป็นโรงแรมระดับ 3
ดาว ตั้งอยู่ในบริเวณเมืองทองธานี ใกล้ศูนย์แสดงสินค้าและการประชุมอิมแพค
สามารถเดินทางโดยสะดวกด้วยทางด่วนขั้นที่ 3 หรือถนนแจ้งวัฒนะ
ด้านหน้าของโรงแรมมีทิวทัศน์ที่สวยงามติดกับทะเลสาบขนาดใหญ่

โรงแรมมีจำนวนห้องพัก 143 ห้อง แต่ละห้องมีจุดเด่นแตกต่างจากโรงแรมอื่นๆ
ทุกห้องพักจะประกอบไปด้วยห้องนอน ห้องนั่งเล่น และส่วนประกอบอาหาร (ครัว)
ทั้งนี้ห้องพักของโรงแรมมีสิ่งอำนวยความสะดวกให้แก่ผู้ที่มาพักทั้งแบบรายวันและรายเดือน
โดยโรงแรมมีห้องหลากหลายประเภทตั้งแต่ 1-3 ห้องนอน และห้องเพนท์เฮ้าส์ 2 ชั้น 3 ห้องนอน

นอกจากนี้แล้ว โรงแรมยังมีการให้บริการห้องอาหาร ห้องสัมมนา ห้องจัดเลี้ยง ห้องคาราโอเกะ
และมีรถรับส่งให้บริการฟรีแก่ลูกค้าระหว่างศูนย์แสดงสินค้าและโรงแรม

-   การตลาดและภาวะการแข่งขัน

ลักษณะลูกค้าและกลุ่มลูกค้าเป้าหมาย

ตลาดหลัก คือ ฐานลูกค้าธุรกิจจัดงานประชุม งานแสดงสินค้าและนิทรรศการนานาชาติ (Meeting,
Incentive Convention and Exhibition : MICE) กลุ่มลูกค้าได้แก่ ส่วนราชการ บริษัท
ผู้ที่มาชมงานหรือจัดงานที่ศูนย์แสดงสินค้าและการประชุมอิมแพค

โรงแรม ยู เชียงใหม่

โรงแรม ยู เชียงใหม่ เป็นโรงแรมแห่งแรกในเครือโรงแรม U Hotels & Resorts ของบริษัท
โดยเริ่มเปิดดำเนินการเมื่อวันที่ 1 มิถุนายน 2551 เป็นโรงแรมระดับมาตรฐาน 4 ดาว
ในรูปแบบบูติคโฮเต็ล (Boutique Hotel) ก่อสร้างในรูปแบบสถาปัตยกรรมอาคารไทยล้านนา
ตั้งอยู่บนถนนราชดำเนิน ใจกลางเมืองจังหวัดเชียงใหม่ ซึ่งใกล้กับถนนคนเดิน ‘ถนนราชดำเนิน’
ที่มีชื่อเสียง โรงแรมมีห้องพักจำนวน 41 ห้อง
ซึ่งตกแต่งอย่างหรูหราและสะท้อนประวัติศาสตร์ท้องถิ่นประกอบกับการออกแบบร่วมสมัย
จวนเจ้าเมืองเก่าของเชียงใหม่ได้รับการปรับปรุงอย่างมีศิลปะเพื่อให้บริการที่พักผ่อนในบรรยากาศสถาปัตยกรรมดั้งเดิมของเชียงใหม่และกลิ่นอายการตกแต่งแบบไทยร่วมสมัยเพื่อให้เข้ากับสภาพแวดล้อมของมรดกอารยธรรม

ในการเป็นส่วนหนึ่งของเครือ U Hotels & Resorts โรงแรม ยู
เชียงใหม่จึงเน้นกลยุทธ์ในด้านความแตกต่างในการให้บริการ
เพิ่มเติมจากระดับมาตรฐานสากลเช่นโรงแรมทั่วไป
โดยมีบริการเพิ่มเติมโดยไม่คิดค่าใช้จ่ายเพื่ออำนวยความสะดวกให้แก่ลูกค้า เช่น
ลูกค้าสามารถใช้ห้องพักได้เต็มเวลา 24 ชั่วโมง
โดยลูกค้ามีอิสระในการกำหนดเวลาลงทะเบียนเข้าและออกที่พักตามความต้องการ
บริการอาหารมื้อเช้าแบบไม่จำกัดเวลาและสถานที่ อินเตอร์เน็ทไร้สาย ไว-ไฟล์ทั่วบริเวณโรงแรม
แต่ละห้องพักสามารถเลือกฟังเพลงได้จากไอ-พอด (i-pod) ที่ให้บริการในห้องพัก ภาพยนตร์ดีวีดี
นอกจากนี้โรงแรมได้ตกแต่งอาคารอายุกว่า 100 ปี
เพื่อให้บริการห้องสมุดที่บริการเครื่องคอมพิวเตอร์
หนังสือและนิตยสารมากมายเกี่ยวกับเรื่องทั่วไปตลอดจนประวัติศาสตร์ล้านนาและวัฒนธรรมของท้องถิ่นไว้ให้กับลูกค้าอีกด้วย

ห้องอาหาร Eat & Drink ของโรงแรมให้บริการอาหารตามสั่งแบบไม่มีเมนู
ในบรรยากาศสบายสบาย ในขณะที่สปา U Spa ที่ให้บริการนวดทั้งแบบไทยและยุโรป
ส่วนการอำนวยความสะดวกด้านฟิตเนส มีห้องยิมและสระว่ายน้ำ
นอกจากนี้ทางโรงแรมยังส่งเสริมนโยบายอนุรักษ์สิ่งแวดล้อม ด้วยบริการทัวร์ประวัติศาสตร์
รายการทัศนาจรโดยการเดินหรือขี่จักรยาน และบริการจักรยานให้ลูกค้าทุกคนโดยไม่คิดค่าใช้จ่าย

-   การตลาดและภาวะการแข่งขัน

กลยุทธ์ในการแข่งขัน

สำหรับโรงแรมในเครือ U Hotels & Resorts
จะเป็นโรงแรมขนาดเล็กที่มุ่งเน้นความแตกต่างในตัวผลิตภัณฑ์ที่อิงประวัติศาสตร์ความเป็นมาของสถานที่
การออกแบบที่โดดเด่นและมีเอกลักษณ์เฉพาะตัว
ควบคู่ไปกับการให้ความสำคัญกับความพึงพอใจของลูกค้าและการบริการที่ครบวงจร

ส่งเสริมการตลาดของโรงแรมผ่านเว็ปไซด์ของโรงแรม และเว็ปไซด์รับจองโรงแรมต่างๆ อาทิ
Asiarooms.com, Zuji.com และ Hotelrooms.com เป็นต้น

การบริการคุณภาพตลอด 24 ชั่วโมง เพื่อความพึงพอใจสูงสุดของลูกค้า
เพื่อส่งเสริมให้ลูกค้ากลับมาใช้บริการอีก

ลักษณะลูกค้าและกลุ่มลูกค้าเป้าหมาย

ลูกค้าของโรงแรม ประกอบไปด้วยกลุ่มลูกค้าชาวไทยและชาวต่างประเทศ
โดยมาจากประเทศเยอรมนี สหราชอาณาจักร ประเทศแถบสแกนดิเนเวีย และยุโรป
ทั้งประเภทนักท่องเที่ยวและนักธุรกิจ

-   ภาวะอุตสาหกรรม

[]จำนวนนักท่องเที่ยวต่างประเทศ

ที่มา: การท่องเที่ยวแห่งประเทศไทย

จำนวนนักท่องเที่ยวชาวต่างประเทศยังคงมีแนวโน้มเพิ่มขึ้นแต่ด้วยอัตราการเติบโตที่ลดลง ในปี
2551 มีจำนวนนักท่องเที่ยวชาวต่างประเทศ 14.54 ล้านคน เพิ่มขึ้นร้อยละ 0.55 จากปี 2550
และระหว่างเดือนมกราคมถึงกุมภาพันธ์ 2552
นักท่องเที่ยวชาวต่างชาติที่เดินทางเข้ามาผ่านสนามบินสุวรรณภูมิมีจำนวน 1.62 ล้านคน
ลดลงร้อยละ 22.7 จากช่วงเดียวกันของปี 2551
โดยจำนวนนักท่องเที่ยวที่เดินทางเข้ามาประเทศไทยมากที่สุด คือ เอเชียตะวันออก (ร้อยละ
52.73) ยุโรป (ร้อยละ 27.22) อเมริกา (ร้อยละ 6.19) โอเชียเนีย (ร้อยละ 5.47)
เอเชียใต้ (ร้อยละ 4.85) ตะวันออกกลาง (ร้อยละ 3.09) และแอฟริกา (ร้อยละ 0.81)
โดยทุกตลาดมีแนวโน้มขยายตัว โดยเฉพาะเวียดนาม ลาว สหรัฐอาหรับเอมิเรต มาเลเซีย นอร์เว
และรัสเซีย ซึ่งเติบโตกว่าร้อยละ 10 จากปี 2550

ปัจจัยที่ส่งผลกระทบต่อธุรกิจการท่องเที่ยวในปี 2551 ได้แก่ วิกฤตเศรษฐกิจโลก
ความยืดเยื้อของเหตุการณ์ความรุนแรงที่ภาคใต้ ความไม่แน่นอนทางการเมือง
โดยเฉพาะการประกาศใช้ พรก.ฉุกเฉิน ในเดือนกันยายน
การปิดสนามบินสุวรรณภูมิและสนามบินดอนเมืองระหว่างปลายเดือนพฤศจิกายนถึงธันวาคมซึ่งเป็นฤดูการท่องเที่ยว
เหตุการณ์เหล่านี้ต่างส่งผลกระทบต่อภาพลักษณ์ของประเทศ
อย่างไรก็ตามจำนวนนักท่องเที่ยวชาวต่างชาติที่สูงในช่วงเดือนมกราคมถึงมีนาคม ปี 2551
การจัดกิจกรรมกระตุ้นตลาดช่วงนอกเทศกาลของการท่องเที่ยวแห่งประเทศไทย (ททท.)
และความร่วมมือของกระทรวงต่างประเทศ
ตลอดจนองค์กรและส่วนงานที่เกี่ยวข้องซึ่งช่วยประชาสัมพันธ์เรื่องความปลอดภัยของนักท่องเที่ยวในประเทศไทยได้รับทราบได้ช่วยลดผลกระทบลง

ททท. ตั้งเป้าจำนวนนักท่องเที่ยวชาวต่างชาติปี 2552 ที่จำนวน 14.00 ล้านคน และยอดรายได้
505 พันล้านบาท ส่วนการท่องเที่ยวภายในประเทศ ททท.
ตั้งเป้าจำนวนนักท่องเที่ยวชาวไทยที่จำนวน 87.00 ล้านคน และยอดรายได้ที่ 407.90 พันล้านบาท
ทั้งนี้เพื่อเป็นการกระตุ้นการท่องเที่ยว คณะรัฐมนตรีได้อนุมัติงบประมาณในการจัดโรดโชว์
และกิจกรรมเพื่อประชาสัมพันธ์ภาพลักษณ์ของประเทศไทย โดยมุ่งเน้นส่งเสริม (1)
ประเทศไทยเป็นศูนย์กลางการจัดการประชุมและสัมมนา (MICE) ของภูมิภาคเอเชียแปซิฟิก (2)
ตลาดการท่องเที่ยวกอล์ฟ ดำน้ำ และเพื่อสุขภาพ (3) ตลาดหลัก เช่น จีน ญี่ปุ่น รัสเซีย และ
สหรัฐอาหรับเอมิเรต (4) ตลาดรอง เช่น เกาหลีใต้ ยุโรป ออสเตรเลีย และนิวซีแลนด์
นอกจากนี้ รัฐบาลยังออกมาตรการงดค่าธรรมเนียมการขอวีซ่าสำหรับ 42 ประเทศ ตั้งแต่เดือน
มีนาคม 2552 เป็นต้นไปเป็นเวลา 3 เดือน อีกทั้งร่วมมือกับบริษัท การบินไทย จำกัด (มหาชน)
ในการจัดกิจกรรมเพื่อส่งเสริมอุตสาหกรรมการืชท่องเที่ยวไทย ภายใต้แนวคิด “ Amazing
Thailand Amazing Value” และกระตุ้นจำนวนนักท่องเที่ยว
ซึ่งเป็นส่วนหนึ่งของแผนการฟื้นฟูการท่องเที่ยว ส่วนการท่องเที่ยวภายในประเทศ
คณะรัฐมนตรีได้อนุมัตินโยบายการลดหย่อนภาษีใหม่สำหรับบริษัทจากรายได้ในการจัดสัมมนาเกี่ยวกับการท่องเที่ยว
โดยมาตรการดังกล่าวมีวัตถุประสงค์เพื่อกระตุ้นธุรกิจการโรงแรมและบริษัทท่องเที่ยว

จากผลการสำรวจระดับสากล ประเทศไทยยังคงเป็นหนึ่งในแหล่งท่องเที่ยวที่ได้รับความนิยมสูงสุด
โดยในปี 2551 Country Brand Index (CBI)
จัดให้ประไทยเป็นอันดับหนึ่งด้านความคุ้มค่ากับราคาที่จ่าย (value for money) เป็นปีที่ 3
ติดต่อกัน ด้าน New Post Office Holiday Costs Barometer สำหรับนักท่องเที่ยวระยะไกล
15 ประเทศ เปิดเผยว่าประเทศไทยเป็นผู้นำในด้านแหล่งท่องเที่ยวราคาย่อมเยา
โดยค่าใช้จ่ายต่ำสำหรับนักท่องเที่ยวชาวอังกฤษ เมื่อเทียบกับแหล่งท่องเที่ยวชั้นนำ 5
ประเทศในยุโรป นอกจากนี้กรุงเทพมหานครยังได้รับเลือกให้เป็น
เมืองธุรกิจระหว่างประเทศดีเด่นประจำปี 2551 โดย CondeNest Traveler ของสหรัฐอเมริกา
และได้รับเลือกให้เป็นเมืองท่องเที่ยวที่ดีที่สุดของโลกของปี 2552 โดย Norwegian Grand
Travel Award และ Swedish Grand Travel Award และล่าสุดได้รับรางวัล The 2009
Travelers’s Choice จาก เว็ปไซด์ TripAdivisor-branded

ด้านองค์การเดินทางและท่องเที่ยวโลก (World Travel & Tourism Council : WTTC)
ได้ประเมินผลกระทบทางเศรษฐกิจของอุตสาหกรรมการเดินทางและท่องเที่ยวของประเทศไทยว่าในปี
2552 ประเทศไทยจะมีส่วนแบ่งทางการตลาดร้อยละ 24.43
ของตลาดการท่องเที่ยวของภูมิภาคเอเชียตะวันออกเฉียงใต้ในด้านจำนวนนักท่องเที่ยว
ซึ่งคิดเป็นอัตราเติบโตลดลงร้อยละ 4.4 โดย WTTC
ได้ประมาณการรายได้จากการท่องเที่ยวในแขนงต่างๆ ดังนี้

รายงานวิจัยการเดินทางและท่องเที่ยวของประเทศไทยโดย WTTC

หน่วย : ล้านล้านบาท

+----------------+------+------+------+------+------+------+------+
|                | 2547 | 2548 | 2549 | 2550 | 2    | 2    | 2    |
|                |      |      |      |      | 551E | 552F | 562F |
+----------------+------+------+------+------+------+------+------+
| การเดินทาง &    | 4    | 4    | 4    | 4    | 5    | 5    | 1,3  |
| ท่องเที่ยวส่วนตัว   | 04.3 | 18.3 | 70.2 | 86.2 | 31.6 | 07.5 | 25.5 |
+----------------+------+------+------+------+------+------+------+
| การเดินทาง &    | 1    | 1    | 1    | 1    | 1    | 1    | 3    |
| ท่องเที่ยวเพื่อธุรกิจ | 44.4 | 54.5 | 54.7 | 63.8 | 71.6 | 55.5 | 56.3 |
+----------------+------+------+------+------+------+------+------+
| บริษัทเอกชน      | 1    | 1    | 1    | 1    | 1    | 1    | 3    |
|                | 32.2 | 40.6 | 41.0 | 49.0 | 57.5 | 42.5 | 27.8 |
+----------------+------+------+------+------+------+------+------+
| รัฐบาล          | 12.1 | 13.8 | 13.7 | 14.8 | 14.1 | 13.0 | 28.4 |
+----------------+------+------+------+------+------+------+------+
| ค่าใช้จ่ายภาครัฐ   | 5.8  | 6.9  | 7.6  | 8.5  | 8.7  | 9.0  | 18.0 |
| -รายบุคคล       |      |      |      |      |      |      |      |
+----------------+------+------+------+------+------+------+------+
| รายได้การส่งออก  | 5    | 4    | 6    | 7    | 7    | 6    | 1,7  |
|                | 25.1 | 86.7 | 29.4 | 11.9 | 22.7 | 92.2 | 07.1 |
| จากนักท่องเที่ยว   |      |      |      |      |      |      |      |
+----------------+------+------+------+------+------+------+------+
| การบริโ         | 1,0  | 1,0  | 1,2  | 1,3  | 1,4  | 1,3  | 3,4  |
| ภคด้านการเดินทาง | 79.6 | 66.4 | 61.9 | 70.4 | 34.7 | 64.2 | 06.9 |
| & ท่องเที่ยว      |      |      |      |      |      |      |      |
+----------------+------+------+------+------+------+------+------+
| ค่าใช้จ่ายภาครัฐ – | 13.4 | 15.8 | 17.4 | 19.6 | 20.0 | 20.6 | 41.3 |
| รวม            |      |      |      |      |      |      |      |
+----------------+------+------+------+------+------+------+------+
| การลงทุน        | 1    | 2    | 2    | 2    | 2    | 1    | 5    |
|                | 48.4 | 01.8 | 09.7 | 00.4 | 25.7 | 88.6 | 21.4 |
+----------------+------+------+------+------+------+------+------+
| การส่งออกอื่นๆ    | 1    | 1    | 1    | 1    | 1    | 1    | 5    |
|                | 22.7 | 45.9 | 65.7 | 75.6 | 93.7 | 90.4 | 54.8 |
+----------------+------+------+------+------+------+------+------+
| อุปสงค์การเดินทาง | 1,3  | 1,4  | 1,6  | 1,7  | 1,8  | 1,7  | 4,5  |
| & ท่องเที่ยว      | 64.1 | 30.0 | 54.8 | 66.1 | 74.0 | 63.7 | 24.4 |
+----------------+------+------+------+------+------+------+------+
| อุตสา           |      |      |      |      |      |      |      |
| หกรรมการเดินทาง |      |      |      |      |      |      |      |
| & ท่องเที่ยว      |      |      |      |      |      |      |      |
+----------------+------+------+------+------+------+------+------+
|   ผลิตภัณฑ์มวล    | 4    | 4    | 5    | 5    | 5    | 5    | 1,3  |
| รวมภายในประเทศ | 58.9 | 35.8 | 27.5 | 88.4 | 98.1 | 75.9 | 32.9 |
+----------------+------+------+------+------+------+------+------+
| เศ             |      |      |      |      |      |      |      |
| รษฐกิจการเดินทาง |      |      |      |      |      |      |      |
| & ท่องเที่ยว      |      |      |      |      |      |      |      |
+----------------+------+------+------+------+------+------+------+
|   ผลิตภัณฑ์มวล    | 1,0  | 1,0  | 1,2  | 1,3  | 1,3  | 1,3  | 3,1  |
| รวมภายในประเทศ | 20.3 | 34.2 | 19.6 | 28.2 | 75.3 | 09.2 | 53.5 |
+----------------+------+------+------+------+------+------+------+

E – ประมาณการณ์; F-คาดการณ์

ที่มา: Travel & Tourism Economic Impact 2009-Thailand, World Travel &
Tourism Council

การท่องเที่ยวกรุงเทพมหานคร

[]

ที่มา: การท่องเที่ยวแห่งประเทศไทย และ สำนักงานพัฒนาการท่องเที่ยว

ในปี 2551 จำนวนนักท่องเที่ยวที่เข้าพักในที่พักต่างๆ ในกรุงเทพฯ
มีจำนวนลดลงเนื่องจากเหตุการณ์ความไม่สงบทางการเมือง และการชะลอตัวของเศรษฐกิจ
ถึงแม้จะยังไม่มีการรายงานตัวเลขของไตรมาส 4
แต่มีการคาดการณ์ว่าจำนวนนักท่องเที่ยวต่างชาติจะลดลงซึ่งเป็นผลมาจากการปิดสนามบิน
อย่างไรก็ตามจำนวนห้องพัก
และระยะเวลาพักยังคงมีแนวโน้มสูงขึ้นถึงแม้ว่าอัตราการเข้าพักจะลดลง สำหรับปี 2552
คาดว่าการแข่งขันจะรุนแรงเนื่องจากมีห้องพักจำนวนมากที่จะเปิดให้บริการ
ศูนย์ข้อมูลอสังหาริมทรัพย์ ประมาณการณ์การออกใบอนุญาตก่อสร้างโรงแรมใหม่ปี 2551 จำนวน 39
อาคาร เพิ่มขึ้นจากจำนวน 12 อาคารในปี 2550
ในขณะที่มีการคาดการณ์ว่าจำนวนนักท่องเที่ยวต่างชาติจะลดลงเนื่องจากสถานการณ์เศรษฐกิจที่ถดถอยของประเทศเศรษฐกิจหลักซึ่งเป็นสัดส่วนสำคัญของนักท่องเที่ยวเพื่อการท่องเที่ยวส่วนตัวและธุรกิจ
ภาคการท่องเที่ยวจึงต้องมุ่งเน้นการท่องเที่ยวภายในประเทศ
และการสนับสนุนจากรัฐบาลในการกระตุ้นภาคธุรกิจ

[]การท่องเที่ยวจังหวัดเชียงใหม่

ที่มา: การท่องเที่ยวแห่งประเทศไทย และ สำนักงานพัฒนาการท่องเที่ยว

การแข่งขันในธุรกิจการโรงแรมที่เชียงใหม่ยังคงรุนแรง โดยเฉพาะอย่างยิ่งในปี 2551
เมื่อที่พักต่างๆ
ต้องประสบกับการลดลงของจำนวนนักท่องเที่ยวชาวต่างชาติเนื่องจากเหตุการณ์ความไม่สงบทางการเมือง
การชะลอตัวของเศรษฐกิจ และการปิดสนามบิน
ถึงแม้เชียงใหม่จะมีสนามบินนานาชาติของตัวเองก็ตาม
แม้ว่าจำนวนนักท่องเที่ยวและระยะเวลาพำนักเฉลี่ยจะลดลง แต่จำนวนห้องพักยังคงเพิ่มสูงขึ้น
ส่งผลให้อัตราการเข้าพักลดลง อย่างไรก็ตาม
เมืองหลวงของภาคเหนือยังคงเป็นเมืองท่องเที่ยวยอดนิยมสำหรับการท่องเที่ยวไทย
โดยเริ่มมีจำนวนนักท่องเที่ยวไทยคิดเป็นสัดส่วนมากกว่าชาวต่างชาติ
ทั้งนี้คาดว่าสภาวะการแข่งขันในปี 2552 จะรุนแรงขึ้น ด้วยจำนวนห้องพักยังคงเพิ่มขึ้นอย่างต่อเนื่อง
ถึงแม้ศูนย์ข้อมูลอสังหาริมทรัพย์ ประมาณการการออกใบอนุญาตก่อสร้างโรงแรมก่อสร้างใหม่ปี 2551
จำนวน 42 อาคาร ลดลงจากจำนวน 137 อาคารในปี 2550
แต่ด้วยจำนวนนักท่องเที่ยวต่างชาติที่คาดว่าจะลดลง
และการชะลอการก่อสร้างศูนย์แสดงสินค้าและการประชุมนานาชาติเชียงใหม่
เพื่อส่งเสริมตลาดการจัดประชุม งานแสดงสินค้าและนิทรรศการนานาชาติ (MICE)
ดังนั้นการท่องเที่ยวภายในประเทศจะมีความสำคัญในการกระตุ้นธุรกิจการท่องเที่ยวของแหล่งท่องเที่ยวต่างๆในเมืองเชียงใหม่

(2) อาคารสำนักงาน

ทีเอสทีทาวเวอร์ ดำเนินการโดย บริษัท ดีแนล จำกัด อาคารตั้งอยู่บนถนนวิภาวดี-รังสิต
ฝั่งตรงข้ามอาคารสำนักงานใหญ่การบินไทย เป็นอาคารสูง 24 ชั้น มีพื้นที่ให้เช่าทั้งหมดประมาณ
15,875.5 ตารางเมตร อาคารประกอบไปด้วยส่วนสำนักงาน 15 ชั้น และพื้นที่จอดรถ 8 ชั้น
สำหรับรถยนต์จำนวน 267 คัน ปัจจุบันมีจำนวนผู้เช่าคิดเป็นอัตราการเช่าร้อยละ 99
มีอัตราค่าเช่าเฉลี่ย 375 บาท/เดือน/ตารางเมตร
ผู้เช่าส่วนใหญ่เป็นองค์กรขนาดกลางถึงใหญ่และเป็นสัญญาเช่าระยะยาว โดยมีลูกค้าที่สำคัญได้แก่
สำนักงานส่งเสริมวิสาหกิจขนาดกลางและขนาดย่อม (สสว.) ธนาคารยูโอบี จำกัด (มหาชน)
สาขาวิภาวดีรังสิต 9 มหาวิทยาลัยรังสิตศูนย์ศึกษาวิภาวดี เป็นต้น

ทีเอสทีทาวเวอร์ เป็นส่วนหนึ่งของสินทรัพย์หลักประกัน ตามแผนฟื้นฟูกิจการ
ซึ่งศาลล้มละลายกลางได้มีคำสั่งให้ประมูลสินทรัพย์ดังกล่าว
โดยรายได้จากการประมูลจะจัดสรรให้เจ้าหนี้ตามสัดส่วนหนี้
ทั้งนี้บริษัทได้ทำการประมูลขายทรัพย์และได้ผู้ชนะการประมูลแล้ว เมื่อวันที่ 14 พฤษภาคม 2552

-   การตลาดและภาวะการแข่งขัน

กลยุทธ์ในการแข่งขัน

เน้นการบริการและความพึงพอใจของลูกค้าเป็นหลัก

ลักษณะลูกค้าและกลุ่มลูกค้าเป้าหมาย

ลูกค้าผู้เช่าอาคารสำนักงานจะเป็นบริษัทหรือองค์กรที่ต้องการสถานที่ตั้งสำนักงานที่เดินทางสะดวก
ย่านถนนวิภาวดี-รังสิต มีความสะดวกสบายในการคมนาคม ทั้งทางรถยนต์ รถไฟฟ้า BTS
และรถไฟฟ้าใต้ดิน MRT

-   ภาวะอุตสาหกรรม

การถดถอยของเศรษฐกิจโลกส่งผลให้บริษัทข้ามชาติและบริษัทไทยหลายแห่งปรับลดแผนการขยายงาน
และปัญหาทางการเมืองที่ยังคงมีต่อเนื่องในปี 2551
กระทบต่อความเชื่อมั่นของนักลงทุนต่างชาติในการเข้ามาลงทุนในประเทศไทย
จึงส่งผลกระทบต่อธุรกิจให้เช่าสำนักงานโดยตรง อุปสงค์โดยรวมในปี 2551 ลดลง
โดยการเข้าเช่าพื้นที่สุทธิปรับตัวลงลดถึงร้อยละ 37.1 จากปีก่อน
ซึ่งเป็นผลมาจากการที่ศาลปกครองได้ย้ายสำนักงานไปอยู่ที่ศูนย์ราชการ ส่วนพื้นที่ให้เช่าเพิ่มขึ้นเป็น
7.80 ล้านตารางเมตร เพิ่มขึ้นร้อยละ 3.31 จากสิ้นปี 2550

อัตราค่าเช่าอาคารสำนักงาน

  ----------------- ---------------- ------------------- -----------------
  ประเภท            ต.ค. - ธ.ค. 2550 ต.ค. - ธ.ค. 2551    เปลี่ยนแปลง (ร้อยละ)

  เกรดเอ ใน CBD     739 บาท/ตร.ม.    743 บาท/ตร.ม.       +0.54

  เกรดบี ใน CBD      567 บาท/ตร.ม.    584 บาท/ตร.ม.       +3.00

  เกรดเอ นอก CBD    592 บาท/ตร.ม.    600 บาท/ตร.ม.       +1.35

  เกรดบี นอก CBD     440 บาท/ตร.ม.    446 บาท/ตร.ม.       +1.36
  ----------------- ---------------- ------------------- -----------------

ที่มา: CB Richard Ellis

ถึงแม้จะมีปัจจัยลบหลากหลายปัจจัยในปี 2551
แต่อัตราค่าเช่าเฉลี่ยของอาคารสำนักงานในกรุงเทพฯ มีการปรับตัวสูงขึ้นเล็กน้อย
ยกเว้นอาคารสำนักงานเกรดบี ในเขตศูนย์กลางธุรกิจ (Central Business District :
CBD) ซึ่งปรับตัวสูงขึ้นกว่าร้อยละ 3.0 เพราะมีอุปทานจำกัด เนื่องจากอาคารสำนักงานใหม่ใน
CBD เป็นอาคารสำนักงานเกรดเอ ซึ่งมีอัตราค่าเช่าสูงทำให้ผู้เช่ามีอำนาจต่อรองมากขึ้น
ทั้งนี้พื้นที่ในอาคารสำนักงานเกรดบี ในเขต CBD
ได้รับความสนใจเพิ่มขึ้นเนื่องจากมีอัตราค่าเช่าที่ต่ำกว่า แต่มีที่ตั้งที่เป็นจุดขายเหมือนกัน
อย่างไรก็ตาม ตลาดอาคารสำนักงานในกรุงเทพฯ มีอัตราการว่างของพื้นที่เพิ่มขึ้นจากร้อยละ 1.1
เป็น 13.5 โดยเฉพาะพื้นที่ในอาคารสำนักงานเกรดเอในเขต CBD
ซึ่งมีอัตราการว่างของพื้นที่สูงถึงร้อยละ 16.7 เพิ่มขึ้นร้อยละ 8.2 จาก ณ สิ้นปี 2550

แนวโน้มปี 2552
คาดว่าอัตราการว่างของพื้นที่จะยังคงเพิ่มสูงขึ้นเนื่องจากจะมีอาคารสำนักงานสร้างเสร็จเพิ่มขึ้น
แต่ความต้องการลดลง ดังนั้นการแข่งขันจึงอยู่ในระดับสูง

เนื่องจากทีเอสทีทาวเวอร์เป็นอาคารสำนักงานเกรดบี
ซึ่งผู้เช่าส่วนใหญ่เป็นบริษัทของคนไทยที่มีความมั่นคง หรือเป็นองค์กรที่มีสัญญาเช่าระยะยาว
และทีเอสทีทาวเวอร์มีอัตราการเช่าถึงร้อยละ 96
จึงไม่ได้รับผลกระทบจากปัญหาการเมืองและภาวะถดถอยของเศรษฐกิจมากนัก

(3) อาคารพักอาศัย

+----------------------+----------------------+-----------------------+
| รายละเอียด            | โครงการเดอะรอยัลเพลส  | โครงการเดอะแกรนด์      |
|                      | 2                    |                       |
+----------------------+----------------------+-----------------------+
| ที่ตั้งโครงการ           | ซอยมหาดเล็กหลวง 2     | ซอยมหาดเล็กหลวง 2      |
|                      |                      |                       |
|                      | ติดสถานีรถไฟฟ้าราชดำริ   | ติดสถานีรถไฟฟ้าราชดำริ    |
+----------------------+----------------------+-----------------------+
| กรรมสิทธิ์ในที่ดิน         | สำนักงานพระคลังข้างที่    | สำนักงานพระคลังข้างที่     |
+----------------------+----------------------+-----------------------+
| รายละเอียดโครงการ     | อาคารชุด สูง 26 ชั้น     | อาคารชุด สูง 25 ชั้น      |
+----------------------+----------------------+-----------------------+
| จำนวนหน่วยที่ขายแล้ว     | 315 หน่วย             | 312 หน่วย              |
+----------------------+----------------------+-----------------------+
| จำน                  | 56 หน่วย              | 26 หน่วย               |
| วนหน่วยคงเหลือเพื่อให้เช่า |                      |                       |
+----------------------+----------------------+-----------------------+
| พื้นที่ที่เหลือให้เช่า        | 4,675.85 ตารางเมตร   | 1,616 ตารางเมตร       |
+----------------------+----------------------+-----------------------+
| ค่าเช่า/ค่าห้องพัก ต่อหน่วย | 416                  | 426                   |
|                      | บาท/เดือน/ตารางเมตร   | บาท/เดือน/ตารางเมตร    |
+----------------------+----------------------+-----------------------+

โครงการเดอะรอยัลเพลส 2
และโครงการเดอะแกรนด์เป็นโครงการที่บริษัทได้สร้างห้องพักอาศัยเพื่อขายสิทธิการเช่ามีระยะเวลา
30 ปี โดยเปิดขายโครงการในปี 2536 ในปัจจุบัน บริษัทได้เสร็จสิ้นการขายแล้ว
คงเหลือแต่ห้องพักอาศัยตกแต่งพร้อมเฟอร์นิเจอร์ให้เช่าระยะสั้น 1 ปี หรือนานกว่า โดยทั้ง 2
โครงการมีห้องพักหลายขนาดทั้งแบบห้องสตูดิโอ ห้องขนาด 1 ห้องนอน และ 2 ห้องนอน
แต่ในปัจจุบันเหลือเพียงแบบ 1 ห้องนอน สำหรับบริการเสริม
แต่ละโครงการมีสระว่ายน้ำและห้องออกกำลังกายสำหรับผู้อยู่อาศัย
นอกจากนี้ยังมีพื้นที่พาณิชย์ให้เช่าบริเวณด้านล่าง ระยะเวลาการเช่า 3 ปี และสามารถต่อสัญญาได้
โดยบริษัทมีการคัดเลือกผู้เช่าพื้นที่อย่างระมัดระวัง เพื่อความสงบสุขและความสะดวกของผู้อยู่อาศัย
และเพื่อสภาพแวดล้อมที่ดีของโครงการ ซึ่งทั้ง 2 โครงการตั้งอยู่ในซอยมหาดเล็กหลวง 2
ทำเลอยู่ใจกลางเมือง สะดวกต่อการเดินทางเนื่องจากใกล้สถานีรถไฟฟ้า BTS ราชดำริ

-   การตลาดและภาวะการแข่งขัน

กลยุทธ์ในการแข่งขัน

โครงการตั้งอยู่ในทำเลที่ดีที่สุดแห่งหนึ่งของกรุงเทพมหานคร มีการเดินทางที่สะดวกสบาย
และมีขนาดห้องพักที่เหมาะสม ทำให้สามารถแข่งขันด้านราคาได้

ลักษณะลูกค้าและกลุ่มลูกค้าเป้าหมาย

ลูกค้าโครงการอาคารพักอาศัย
เน้นกลุ่มลูกค้าประเภทบริษัทที่มีแผนจะเช่าที่พักอาศัยสำหรับผู้บริหารต่างชาติ หรือแขกของบริษัท
ตลอดจนลูกค้าชาวไทยและชาวต่างประเทศที่มีรายได้ปานกลางถึงค่อนข้างสูง
ซึ่งมีวัตถุประสงค์ในการเช่าเพื่อเป็นที่อยู่อาศัยใจกลางเมือง
และต้องการที่พักที่มีสิ่งอำนวยความสะดวกครบครัน

-   ภาวะอุตสาหกรรม

ตลาดเช่าอาคารที่พักอาศัยในกรุงเทพฯ มีการแข่งขันอย่างรุนแรง
โดยเฉพาะอย่างยิ่งบนถนนราชดำริ เนื่องจากมีอาคารที่พักอาศัยให้เช่า เซอร์วิสอพาร์ทเม้นท์
โครงการคอนโดมิเนียม จำนวนมากซึ่งตั้งอยู่บนถนนราชดำริ และบริเวณใกล้เคียง
หรือตามเส้นทางรถไฟฟ้า BTS ทั้งนี้มีจำนวนห้องพักประมาณ 11,000 หน่วย
ซึ่งอยู่ในบริเวณใจกลางกรุงเทพฯ ณ สิ้นปี 2551
อย่างไรก็ตามอัตราการเช่ายังคงอยู่ที่ระดับสูงที่ประมาณร้อยละ 90

อัตราค่าเช่าอาคารพักอาศัย

  ----------------- ----------------- ----------------- -----------------
  โซน               ต.ค. - ธ.ค. 2550  ต.ค. - ธ.ค. 2551  เปลี่ยนแปลง (ร้อยละ)

  สีลม/สาทร          432 บาท/ตร.ม.     461 บาท/ตร.ม.     +6.71

  สุขุมวิท             420 บาท/ตร.ม.     421 บาท/ตร.ม.     +0.24

  ริมแม่น้ำ/พระราม3    321 บาท/ตร.ม.     405 บาท/ตร.ม.     +26.17

  ย่านใจกลางลุมพินี     373 บาท/ตร.ม.     399 บาท/ตร.ม.     +6.97
  ----------------- ----------------- ----------------- -----------------

  --------------- --------------------------------------------------------
  โซน             พื้นที่

  สีลม/สาทร        ถนน สีลม สาทร ราชดำริ สุรวงศ์ นราธิวาส-ราชนครินทร์
                  (ฝั่งเหนือของถนนจันทร์) และซอยต่างๆ ระหว่างนั้น

  สุขุมวิท           ถนนสุขุมวิท ตั้งแต่ซอย 1-65 ซอย 2-44 และซอยอื่นๆ ระหว่างนั้น

  ริมแม่น้ำ/พระราม 3 ถนนเจริญกรุง เจริญนคร พระราม 3 นราธิวาส-ราชนครินทร์
                  (ฝั่งใต้ของถนนจันทร์) และซอยเชื่อมต่อต่างๆ

  ย่านใจกลางลุมพินี   ถนนวิทยุ เพลินจิต ราชดำริ ชิดลม หลังสวน สารสิน ร่วมฤดี และซอยต่างๆ
                  ระหว่างนั้น
  --------------- --------------------------------------------------------

ที่มา: CB Richard Ellis

ถึงแม้อัตราค่าเช่าจะปรับตัวสูงขึ้นจาก ณ สิ้นปี 2550
แต่อัตราค่าเช่าได้มีการปรับตัวลดลงในช่วงเดือนตุลาคม-ธันวาคม 2551
และคาดว่าอัตราค่าเช่าจะยังคงปรับตัวลดลงในปี 2552 เนื่องจากบริษัทต่างๆ
มีการปรับลดค่าใช้จ่าย
และงบประมาณค่าเช่าที่พักสำหรับผู้บริหารนับเป็นส่วนค่าใช้จ่ายหลักที่มีการพิจารณาปรับลด
ผู้เช่าส่วนมากเป็นพนักงานเงินเดือนประจำซึ่งมีความเป็นไปได้ที่จะถูกปรับลดเงินเดือนหรือผลประโยชน์ต่างๆ
ดังนั้นราคาจึงเป็นปัจจัยสำคัญในการตัดสินใจ
นอกจากนี้ยังมีโครงการคอนโดมิเนียมหลายแห่งที่มีกำหนดสร้างเสร็จในปี 2552
และจำนวนห้องพักส่วนใหญ่จะเพิ่มอุปทานในตลาดเช่าอาคารที่พักอาศัย ด้วยจำนวนห้องพักที่มากขึ้น
และความต้องการที่ลดลง
ทำให้แนวโน้มตลาดเช่าอาคารที่พักอาศัยยังคงมีการแข่งขันสูงทั้งในด้านราคา ที่ตั้ง
และสภาพแวดล้อมของอาคาร อย่างไรก็ตาม โครงการเดอะรอยัลเพลส 2
และโครงการเดอะแกรนด์ต่างตั้งอยูในทำเลที่ดี
มีความได้เปรียบในการแข่งขันด้านราคาเทียบกับอัตราค่าเช่าของตลาด

ธุรกิจ 3: งานบริหารโครงการ

โครงการบ้านเอื้ออาทร

+---------------+-----------------+-----------------+-----------------+
| รายละเอียด     | บ้านเอื้ออาทร      | บ้านเอื้ออาทร      | บ้านเอื้ออาทร      |
|               |                 |                 |                 |
|               | ชลบุรี            | ประจวบคีรีขันธ์     | สระบุรี           |
|               |                 |                 |                 |
|               | (นาจอมเทียน)     | (หัวหิน 3)        | (โคกแย้)         |
+---------------+-----------------+-----------------+-----------------+
| ที่ตั้งโครงการ    | ถนนสุขุมวิท        | ถนนเพชรเกษม     | ถนนพหลโยธิน      |
|               |                 | (ทล.4) กม.      |                 |
|               | (ทล.3) กม.      | 242-243         | กม. 91-92       |
|               | 155-156         |                 | (ในนิคมอุตสาหกรรม |
|               |                 |                 |                 |
|               |                 |                 | หนองแค)         |
+---------------+-----------------+-----------------+-----------------+
| กรรมสิทธิ์ในที่ดิน  | การเคหะแห่งชาติ   | การเคหะแห่งชาติ   | การเคหะแห่งชาติ   |
+---------------+-----------------+-----------------+-----------------+
| พื้นที่ทั้งหมด      | 154-0-59.6 ไร่   | 22-0-17.5 ไร่    | 72-1-98.2 ไร่    |
+---------------+-----------------+-----------------+-----------------+
| ราย           | อาคารชุดพักอาศัย   | อาคารชุดพักอาศัย   | อาคารชุดพักอาศัย   |
| ละเอียดโครงการ | สูง 3 ชั้น         | สูง 4 ชั้น         | สูง 3 ชั้น         |
+---------------+-----------------+-----------------+-----------------+
| จำนวนหน่วย     | 4,598 หน่วย      | 1,008 หน่วย      | 2,442 หน่วย      |
+---------------+-----------------+-----------------+-----------------+
| มูลค่าโครงการ   | 1,931.2 ล้านบาท  | 423.4 ล้านบาท    | 1,025.6 ล้านบาท  |
+---------------+-----------------+-----------------+-----------------+

ในปี 2549
บริษัทได้รับคัดเลือกจากการเคหะแห่งชาติให้เป็นผู้ร่วมดำเนินการจัดทำโครงการบ้านเอื้ออาทร
จำนวน 20,000 หน่วย
ในปัจจุบันจำนวนหน่วยที่บริษัทได้รับอนุมัติให้ดำเนินการสร้างบ้านเอื้ออาทรลดลงจากจำนวน 9,584
หน่วย เหลือจำนวน 8,048 หน่วย จากทั้งหมด 20,000 หน่วย เนื่องจากในปี 2551
การเคหะแห่งชาติได้ยกเลิกโครงการที่บางบ่อ
ทั้งนี้บริษัทมีกำหนดส่งมอบงานที่สร้างเสร็จสมบูรณ์จำนวน 4,216 หน่วย ภายในเดือนกันยายน 2552

โครงการโรงแรมโฟร์พอยท์ เชอราตัน

งานบริหารโครงการโรงแรมระดับ 4 ดาว สูง 32 ชั้น จำนวนห้องพัก 437 ห้อง ในลักษณะ Turn
Key (สัญญาจ้างเหมาแบบเบ็ดเสร็จ) โดยขอบเขตการให้บริการคลอบคลุมตั้งแต่ การออกแบบ
การก่อสร้าง ตลอดจนการจัดหาผู้บริหารงานโรงแรมภายหลังโรงแรมก่อสร้างเสร็จ
โครงการตั้งอยู่ในศูนย์กลางธุรกิจบนถนนสาทร ใกล้สถานีรถไฟฟ้าสุรศักดิ์ มูลค่าโครงการประมาณ
2,200 ล้านบาท โดยคาดว่าจะก่อสร้างแล้วเสร็จในปี 2554

-   การตลาดและภาวะการแข่งขัน

กลยุทธ์ในการแข่งขัน

บริษัทมีประสบการณ์ในการพัฒนาอสังหาริมทรัพย์ที่ยาวนาน
และมีพันธมิตรธุรกิจที่มีประสบการณ์ในธุรกิจโรงแรม
คุณสมบัติดังกล่าวทำให้บริษัทได้เปรียบในการแข่งขันประมูลงานเพื่อบริหารโครงการให้แก่ลูกค้า

ลักษณะลูกค้าและกลุ่มลูกค้าเป้าหมาย

กลุ่มเป้าหมาย ประกอบด้วยบริษัทเอกชน
และหน่วยงานรัฐบาลซึ่งมีแผนจะพัฒนาโครงการอสังหาริมทรัพย์หรือโรงแรม

-   ภาวะอุตสาหกรรม

ธุรกิจรับจ้างบริหารโครงการมีการแข่งขันค่อนข้างสูง
เนื่องจากมีบริษัทจำนวนมากที่ให้บริการบริหารโครงการ ในปัจจุบันมีบริษัทพัฒนาอสังหาริมทรัพย์
และบริษัทรับเหมาก่อสร้าง ตลอดจนเครือโรงแรมที่มีชื่อเสียงทั้งของไทยและต่างชาติ
ที่ให้บริการบริหารแบบมืออาชีพ หรือบริการที่ปรึกษาในธุรกิจที่มีความเชี่ยวชาญ
ดังนั้นบริษัทจึงต้องแข่งขันกับทั้งบริษัทพัฒนาอสังหาริมทรัพย์ บริษัทรับเหมาก่อสร้าง เครือโรงแรม
และบริษัทที่ปรึกษาอิสระต่างๆ
อย่างไรก็ตามบริษัทมีข้อได้เปรียบเนื่องจากบริษัทมีประสบการณ์และมีพันธมิตรที่มีประสบการณ์ในทุกด้านของการบริหารโครงการ
ทำให้บริษัทสามารถให้บริการบริหารโครงการแบบครบวงจรให้กับลูกค้าได้

-   การจัดหาผลิตภัณฑ์หรือบริการ

การจัดหาที่ดิน

สำหรับโครงการบ้านเอื้ออาทร ปัจจัยหลักในการพิจารณาจัดซื้อที่ดิน คือ
การเลือกที่ดินที่มีศักยภาพสอดคล้องกับนโยบายทางการตลาดของแต่ละโครงการ
โดยมีฝ่ายพัฒนาธุรกิจเป็นหน่วยงานพิจารณาเลือกทำเลที่ตั้งที่เหมาะสม
และเสนอให้ผู้บริหารระดับสูงของบริษัทพิจารณาในระดับต่อไป

สำหรับโครงการโรงแรม บริษัทไม่ต้องพิจารณาจัดซื้อที่ดิน เนื่องจากเจ้าของโครงการมีที่ดินอยู่แล้ว
แต่บริษัทยังต้องทำการศึกษาความเป็นไปได้เพื่อพิจารณาธุรกิจที่เหมาะสมกับที่ดินแปลงดังกล่าว

การจัดหาผู้รับเหมาก่อสร้างและวัสดุก่อสร้าง

บริษัทจะเป็นผู้พิจารณาคัดเลือกผู้รับเหมาก่อสร้างที่มีประสบการณ์และคุณสมบัติเหมาะสมกับแต่ละโครงการ
นอกจากนี้ บริษัทได้ร่วมทุนกับ บริษัท ฮิบเฮง โอเวอร์ซี จำกัด
ซึ่งเป็นบริษัทที่เชี่ยวชาญด้านการก่อสร้างจากฮ่องกงซึ่งมีประสบการณ์ในการก่อสร้างโครงการขนาดใหญ่ในต่างประเทศและมีความรู้และเทคโนโลยีการก่อสร้างเป็นอย่างดี
ในการจัดตั้ง บริษัท ฮิบเฮง คอนสตรัคชั่น (ประเทศไทย) จำกัด
เพื่อส่งเสริมการประกอบธุรกิจหลักและเพิ่มประสิทธิภาพในการบริหารงานในหลายๆด้านของบริษัท

ในปี 2550 บริษัทเซ็นสัญญารับบริหารโครงการโรงแรมโฟร์พอยท์ เชอราตัน ที่สุรศักดิ์
มูลค่าโครงการประมาณ 2,200 ล้านบาท โดยบริษัทได้ว่าจ้าง บริษัท ฮิบเฮง คอนสตรัคชั่น
(ประเทศไทย) จำกัด ให้เป็นผู้ก่อสร้าง โดยคาดว่าจะก่อสร้างแล้วเสร็จในปี 2554

การจัดหาที่ปรึกษาการออกแบบก่อสร้าง

บริษัทมีฝ่ายพัฒนาโครงการ ซึ่งมีสถาปนิกและวิศวกรที่มีประสบการณ์ในการทำงาน
ทำหน้าที่คัดเลือกที่ปรึกษาและผู้ออกแบบโครงการตามความเหมาะสมของแต่ละโครงการ

การจัดหาผู้บริหารงานโรงแรม

สำหรับโรงแรมระดับ 5-6 ดาวนั้น
บริษัทจะพิจารณาคัดเลือกเครือข่ายโรงแรมระดับโลกที่มีคุณสมบัติเหมาะสมกับแต่ละโครงการมาบริหารงาน
สำหรับโรงแรมระดับ 3-4 ดาว บริษัทจะให้เครือโรงแรม U Hotels & Resorts มาบริหาร
หรืออาจพิจารณาคัดเลือกเครือข่ายโรงแรมระดับโลกที่มีคุณสมบัติเหมาะสมมาบริหารตามความเหมาะสม